**ΠΡΑΚΤΙΚΟ**

(κατ’ εφαρμογή της περ. α’ της παρ. 4 του άρθρου 75 του ν. 4823/2021)

Στα Χανιά, σήμερα, ………………………και ώρα……., οι υπογράφουσες, αξιολογήτρια και αξιολογούμενη, με τα στοιχεία που αναγράφονται στην παράγραφο 1 του παρόντος, συναποδέχτηκαν ότι θα πραγματοποιηθούν παρατηρήσεις δύο (2) διδασκαλιών, όπως παρατίθενται στις παραγράφους 2 και 3 του παρόντος και σύμφωνα με όσα ορίζονται στα άρθρα 66 επ. του ν. 4823/2021.

**1. ΣΤΟΙΧΕΙΑ ΑΞΙΟΛΟΓΗΤΗ- ΑΞΙΟΛΟΓΟΥΜΕΝΟΥ**

|  |  |  |  |
| --- | --- | --- | --- |
| **ΑΞΙΟΛΟΓΗΤΡΙΑ** | | **ΑΞΙΟΛΟΓΟΥΜΕΝΗ** | |
| **ΕΠΩΝΥΜΟ:** | Παΐζη | **ΕΠΩΝΥΜΟ:** | ΣΙΒΕΝΑ |
| **ΟΝΟΜΑ:** | Ελισσάβετ | **ΟΝΟΜΑ:** | ΕΛΕΝΗ |
| **ΟΝΟΜΑΤΕΠΩΝΥΜΟ ΠΑΤΡΟΣ** | Φανούριος- Αλέξανδρος Παΐζης | **ΟΝΟΜΑΤΕΠΩΝΥΜΟ ΠΑΤΡΟΣ** | ΠΡΟΚΟΠΙΟΣ ΣΙΒΕΝΑΣ |
| **ΑΜ:** | 179587 | **ΑΜ:** | 738422 |
| **ΕΙΔΙΚΟΤΗΤΑ:** | ΠΕ02 Φιλόλογος | **ΕΙΔΙΚΟΤΗΤΑ:** | ΠΕ02 Φιλόλογος |
| **EMAIL:** | elipaizi@gmail.com | **EMAIL:** | elenisbn@gmail.com |
| **ΤΗΛ.**  **ΕΠΙΚΟΙΝΩΝΙΑΣ:** | 6955918833/2821047146 | **ΤΗΛ.**  **ΕΠΙΚΟΙΝΩΝΙΑΣ:** | 6936528085 |

**2.ΣΤΟΙΧΕΙΑ 1ης ΔΙΔΑΣΚΑΛΙΑΣ**

|  |  |  |  |
| --- | --- | --- | --- |
| **ΣΧΟΛΙΚΗ ΜΟΝΑΔΑ** | ΗΜΕΡΗΣΙΟ ΓΕΛ ΠΑΛΑΙΟΧΩΡΑΧ ΧΑΝΙΩΝ | **ΥΠΟΣΤΗΡΙΚΤΙΚΗ ΥΠΗΡΕΣΙΑ ή**  **ΔΟΜΗ** |  |
| **ΗΜΕΡΑ** | 12/ 03/ 2025 | **ΗΜΕΡΑ** |  |
| **ΩΡΑ** | 2η | **ΩΡΑ** |  |
| **ΤΑΞΗ / ΤΜΗΜΑ** | Β2 | **ΧΩΡΟΣ** |  |
| **ΜΑΘΗΜΑ** | ΑΡΧΑΙΑ ΕΛΛΗΝΙΚΑ ΠΡΟΣΑΝΑΤΟΛΙΣΜΟΥ- ΡΗΤΟΡΙΚΑ ΚΕΙΜΕΝΑ | **ΑΝΤΙΚΕΙΜΕΝΟ**  **ΠΡΟΓΡΑΜΜΑΤΟΣ** |  |
|  |  | **ΑΝΤΙΚΕΙΜΕΝΟ**  **ΜΕΛΕΤΗΣ**  **ΠΕΡΙΠΤΩΣΗΣ** |  |

|  |
| --- |
| **ΙΔΙΑΙΤΕΡΗ ΕΣΤΙΑΣΗ**  **Προγραμματισμός διδασκαλίας με τίτλο:** «εἶναι ἤ φαίνεσθαι: το κριτήριο αξιολόγησης του πολίτη»  α) Διδακτική Ενότητα: Λυσίας Ὑπὲρ Μαντιθέου §§18 -19 (απόσπασμα «(…) [18] καίτοι χρὴ τοὺς φιλοτίμως καὶ κοσμίως […]ἐκ τῶν ἔργων σκοπεῖν»  β) Ερμηνεία και κατανόηση του κειμένου, κειμενικοί δείκτες και ο λειτουργικός ρόλος τους στον αποδεικτικό λόγο του ομιλητή, το είδος και ο λειτουργικός ρόλος των έντεχνων πίστεων στην επιχειρηματολογία του ομιλητή (διάρκεια διδασκαλίας 45 λεπτά/μια διδακτική ώρα)  Σε αυτή τη διδασκαλία επιδιώκεται οι μαθητές και οι μαθήτριες να αναγνωρίσουν τα ποιοτικά χαρακτηριστικά του πολίτη, να προβληματιστούν –ακόμη και να αναθεωρήσουν- υποκειμενικές αντιλήψεις αλλά και γενικές παραδοχές σχετικά με τα κριτήρια αξιολόγησης της συμπεριφοράς και του ήθους του πολίτη σε μια ευνομούμενη κοινωνία (εξωτερική εμφάνιση, έμπρακτη συμπεριφορά, επιλογές και στάσεις ζωής). Επίσης οι μαθητές και οι μαθήτριες αναμένεται να κατανοήσουν τον λειτουργικό ρόλο των γλωσσικών / υφολογικών επιλογών και των «έντεχνων πίστεων» του Μαντίθεου στην επίτευξη των επικοινωνιακών προθέσεων του αλλά και των στόχων εκφώνησης του (δοκιμαστικού) λόγου του.  **Αφόρμηση της διδασκαλίας:** οι μαθητές και μαθήτριες με τις στοχευμένες ερωτήσεις της διδάσκουσας συνδέουν τις πληροφορίες της νέας διδακτικής ενότητας με αυτές της προηγούμενης υποενότητας της §18. Συγκεκριμένα, οι μαθητές και οι μαθήτριες ανακαλούν γνώσεις που αφορούν στην υποδειγματική στρατιωτική συμπεριφορά του Μαντίθεου (βαθμός, διάρκεια και ποιότητα συμμετοχής του σε εκστρατείες και περιπολίες). Επίσης, οι μαθητές και οι μαθήτριες με αφορμή την αναγραφή της υποθετικής δήλωσης του Μαντίθεου σχετικά με την ύπαρξη προκαταλήψεων σε βάρος του, όπως τη διατύπωσε στο προοίμιο του λόγου του («εἴ τις τυγχάνει πρὸς με ἀηδῶς [ἤ κακῶς]διακείμενος (…)»), αφού πρώτα σχολιάσουν τη σημασία των επιρρημάτων «ἀηδῶς» και «κακῶς», διατυπώνουν προσωπικές υποθέσεις σχετικά με το περιεχόμενο και τη στόχευση του τελευταίου αποδεικτικού στοιχείου του Μαντίθεου που παρουσιάζεται στη νέα διδακτική ενότητα(τεχνική της ιδεοθύελλας).  **Εξαγγελία των στόχων της νέας διδακτικής ενότητας:** η διδάσκουσα αναφέρει αδρομερώς στους μαθητές και στις μαθήτριες τους στόχους της νέας διδακτικής ενότητας, όπως είναι η κατανόηση από τους μαθητές/τριες του κριτηρίου αξιολόγησης του πολίτη, η τεκμηρίωση του κριτηρίου και της σκοπιμότητάς του με σχολιασμό των γλωσσικών /υφολογικών επιλογών του Μαντίθεου και των «ἔτεχνων πίστεων» που μετέρχεται στον λόγο του.  **Αρχική ολική προσέγγιση του κειμένου –πρώτη ανάγνωση του κειμένου:** η διδάσκουσα προβάλλει στο διαδραστικό πίνακα χωρίο του πρωτότυπου κειμένου από το διαδραστικό βιβλίο με λεξιλογική, σημασιολογική και συντακτική αναγνώριση λέξεων (κυρίως μη οικείων λέξεων της αρχαίας ελληνικής ή λέξεων με διαφορετική σημασία στην αρχαία και τη νέα ελληνική). Το πρωτότυπο κείμενο συνοδεύεται από παράλληλες νεοελληνικές αποδόσεις του στη νέα ελληνική οι οποίες έχουν αντληθεί από τον ιστότοπο «Πύλη για την ελληνική γλώσσα». Η διδάσκουσα διαβάζει εμφατικά και με χρωματισμένη φωνή όλο το κείμενο για μια πρώτη γνωριμία των μαθητών με το κείμενο ενώ ταυτόχρονα τους δίνει την αναγνωστική οδηγία να επισημάνουν στο κείμενο λέξεις /φράσεις που αφορούν σε κριτήρια αξιολόγησης του πολίτη (εξωτερική εμφάνιση, έμπρακτη συμπεριφορά πολίτη), καθώς και συνδετικές λέξεις που αναδεικνύουν τη δομική οργάνωση και τη λογική σύνδεση των νοημάτων του κειμένου (π.χ. σύνδεσμο όπως εδώ το καίτοι με βεβαιωτική σημασία, οι αντιθετικοί σύνδεσμοι μέν-δὲ, ο αιτιολογικός γάρ).  **Έλεγχος αντιληπτικής ικανότητας των μαθητών και μαθητριών:** μετά την εμφατική ανάγνωση της διδάσκουσας οι μαθητές και οι μαθήτριες προχωρούν με τη βοήθεια των λεξιλογικών και σημασιολογικών σχολίων του πρωτότυπου κειμένου από το διαδραστικό βιβλίο αλλά και με τη συνεπικουρία των νεοελληνικών αποδόσεων στο γενικό προσδιορισμό του θεματικού κέντρου του κειμένου και στον εντοπισμό των υποενοτήτων του κειμένου (**Θεματικό κέντρο:** Το αξιολογικό κριτήριο του πολίτη, **Δομή του κειμένου:** **1η ενότητα**: «καίτοι χρὴ σκοπεῖν (….) πρὸς τους πολεμίους» (Το αξιολογικό κριτήριο του πολίτη) και **2η ενότητα** [§19]: «ὥστε ἄξιον, ὦ βουλή, οὔτε φιλεῖν οὔτε μισεῖν (…) ἐκ τῶν ἔργων σκοπεῖν»).  **Επεξεργασία των μερών μέσω ερωταποκρίσεων (καθοδηγούμενος διάλογος) και όπου ενδείκνυται ομαδοσυνεργατική διδασκαλία:** ακολουθεί ανά περιόδους και μικρές νοηματικές υποενότητες η απόδοση του κειμένου στη νέα ελληνική. Έχει προηγηθεί η γλωσσική εξομάλυνση του κειμένου με την άρση των λεξιλογικών, μορφολογικών και συντακτικών δυσκολιών του κειμένου, κυρίως σε σημεία όπου διαφοροποιείται η αρχαία ελληνική γλώσσα από τη νέα ελληνική. Η διδάσκουσα διαβάζει εμφατικά τη νεοελληνική απόδοση των περιόδων και με καθοδηγητικές ερωτήσεις εξοικειώνει τους μαθητές και τις μαθήτριες με τη συντακτική δομή των περιόδων. Με την αξιοποίηση των κειμενικών συμφραζόμενων, των λεξιλογικών σχολίων του κειμένου γίνεται η μετάφραση των περιόδων λόγου. Ακολουθεί η ερμηνευτική επεξεργασία του κειμένου με τη συνεξέταση περιεχομένου και μορφοσυντακτικών δομών. Για παράδειγμα με την υποβολή στοχευμένων ερωτήσεων από τη διδάσκουσα και με καθοδηγούμενο διάλογο οι μαθητές εντοπίζουν και σχολιάζουν το θέμα της 1ης ενότητας (Ο τρόπος αξιολόγησης των πολιτευόμενων). Ιδιαίτερη έμφαση δίνεται στη λειτουργία του εμπρόθετου προσδιορισμού «ἐκ τῶν τοιούτων» ως μέσου σύνδεσης της παρούσας ενότητας με το προηγούμενο χωρίο της §18 (αναφορά του προθετικού συνόλου στην υποδειγματική στρατιωτική συμπεριφορά του Μαντίθεου και στην προσφορά του προς την πατρίδα). Οι μαθητές και οι μαθήτριες αναγνωρίζουν τον εμπρόθετο προσδιορισμό ως βασικό μέτρο αξιολόγησης του πολίτη και ως βασική προϋπόθεση του «φιλοτίμως καὶ κοσμίως πολιτεύεσθαι» στο οποίο αποσκοπεί η διαδικασία της δοκιμασίας αλλά και η επικοινωνιακή πρόθεση του ομιλητή. Για την ερμηνευτική επεξεργασία του υπόλοιπου κειμένου εκτός από τον καθοδηγούμενο διάλογο αξιοποιείται και η μορφή της ομαδοσυνεργατικής διδασκαλίας. Οι μαθητές και μαθήτριες χωρίζονται σε ετερογενείς ομάδες των δύο ατόμων, ώστε να διευκολυνθεί η υποστήριξη μαθητών με ιδιαίτερες μαθησιακές δυσκολίες ή μαθησιακά κενά από συμμαθητές με υψηλότερο βαθμό μαθησιακής ετοιμότητας. Οι μαθητές και οι μαθήτριες συνεργάζονται ανά δυάδες και συμπληρώνουν ένα ψηφιακό φύλλο εργασίας στο διαδραστικό πίνακα (ερωτηματολόγιο Google Drive που βρίσκεται αναρτημένο και στον ιστότoπο e-class, εργαλείο «Συνδέσεις Διαδίκτυο). Οι δραστηριότητες του ψηφιακού φύλλου εργασίας αφορούν στον σχολιασμό των κειμενικών δεικτών της 2ης υποενότητας της §18 («τὰ μὲν γὰρ τοιαῦτα ἐπιτηδεύματα βλάπτει […] ἅπαντες ὑμεῖς ὠφελεῖσθε») και τη συσχέτισή τους με τον βαθμό αξιοπιστίας του επιχειρήματος του Μαντίθεου και την ερμηνεία της επικοινωνιακών του προθέσεων. Οι μαθητές σχολιάζουν το επικοινωνακό αποτέλεσμα αλλά και τον τρόπο με τον οποίο εξυπηρετεί τους στόχους πειθούς του ομιλητή η εναλλαγή των ρηματικών προσώπων στις δύο υποενότητες της §18. Για παράδειγμα η χρήση του γ΄ ενικού ρηματικού προσώπου προσδίδει ουδέτερο και αντικειμενικό ύφος στον λόγο, ανάγει την υποκειμενική κρίση του Μαντίθεου σε γενικευμένη άποψη ευρείας αποδοχής. Στη συνέχεια, αναμένεται ο σχολιασμός από τους μαθητές της δεσμευτικής χρήσης του β΄ πληθυντικού του ρήματος «ὠφελεῖσθε» για την επίδειξη της ευνοϊκής στάσης των βουλευτών προς τον Μαντίθεο· το υψηλό πατριωτικό φρόνημα του Μαντίθεου, η υποδειγματική στρατιωτική συμπεριφορά του, η συνεισφορά του στην προαγωγή του δημόσιου συμφέροντος υποσκελίζουν τυχόν αστοχίες ή ηθικά παραπτώματα της ιδιωτικής ζωής όπως οι αισθητικές επιλογές του και η εξωτερική του εμφάνιση. Μέσω του καθοδηγούμενου διαλόγου οι μαθητές και οι μαθήτριες αναγνωρίζουν ως θέμα της 2ης νοηματικής ενότητας του κειμένου (χωρίο της §19) την τεκμηρίωση του αξιολογικού κριτηρίου του πολίτη. Αναμένεται πώς μέσω των στοχευμένων ερωτήσεων οι μαθητές θα εντοπίσουν στην πρώτη περίοδο της §19 το λογικό συμπέρασμα των προηγούμενων θέσεων του ομιλητή· οι πολίτες αλλά και οι Βουλευτές να παρασύρονται στον αξιολογικό έλεγχο της συμπεριφοράς των συμπολιτών τους από τα συναισθήματα (συμπάθεια ή αντιπάθεια) που τους προκαλεί η εξωτερική εμφάνισή τους αλλά να υιοθετούν ως μέτρο αξιολόγησης τη λογική διεργασία και την κριτική αποτίμηση της συμπεριφοράς και των έργων τους. Η διδάσκουσα ζητά από τους μαθητές να συνεργαστούν με τους συμμαθητές στις ομάδες και να ολοκληρώσουν τις δραστηριότητες του ψηφιακού φύλλου εργασίας (ερωτηματολόγιο Google Drive αντικειμενικού τύπου, ερωτήσεις πολλαπλής επιλογής και σύντομης ανάπτυξης). Συγκεκριμένα, ζητείται από τους μαθητές να εντοπίσουν τα αντιθετικά ζεύγη στην 1η υποενότητα της §19 και να σχολιάσουν τον λειτουργικό ρόλο τους για την επίτευξη των επικοινωνιακών προθέσεων του ρήτορα. Τέλος, μέσω καθοδηγούμενου διαλόγου οι μαθητές και οι μαθήτριες σχολιάζουν τις έντεχνες πίστεις που αξιοποιεί ο ρήτορας (παθοποιία, ηθοποιία), διατυπώνουν υποθέσεις για τα συναισθήματα που διεγείρει ο Μαντίθεος στους Βουλευτές αλλά και στους ίδιους, παρουσιάζουν, τέλος, βασικές πτυχές του ήθους του ρήτορα. Στη συνέχεια οι ομάδες των μαθητών καλούνται να εκπονήσουν δραστηριότητες με γλωσσικές ασκήσεις, όπως αντιστοίχιση λέξεων της αρχαίας και νέας ελληνικής με ετυμολογική συγγένεια, παραγωγή ομόρριζων λέξεων (παράγωγων ή σύνθετων ) στη νέα ελληνική. Οι δραστηριότητες αυτές αναμένεται να χαλαρώσουν τους μαθητές και ταυτόχρονα να τους βοηθήσουν να αναπτύξουν τις μεταγλωσσικές δεξιότητές τους.  **Τελική ολική προσέγγιση –αξιολόγηση**: στο τέλος της διδασκαλίας προκειμένου οι μαθητές και οι μαθήτριες να αξιολογήσουν τον βαθμό κατάκτησης των νέων γνώσεων τους λύνουν ανά ομάδες ένα ψηφιακό ερωτηματολόγιο με ερωτήσεις κατανόησης πολλαπλής επιλογής. Το ερωτηματολόγιο Google Drive παρέχει στους μαθητές δυνατότητα άμεσης ανατροφοδότησης και ελέγχου των απαντήσεων τους. Οι ομάδες ανακοινώνουν τα αποτελέσματα του ερωτηματολογίου στην ολομέλεια της τάξης. Ακολουθεί η ανακεφαλαίωση των βασικών σημείων της διδακτικής ενότητας από την εκπαιδευτικό.  **Αναστοχασμός:** οι μαθητές και οι μαθήτριες με την ενθάρρυνση της διδάσκουσας σχολιάζουν τον βαθμό ικανοποίησης των μαθησιακών αναγκών και προσδοκιών τους από τη διδασκαλία. Ενδέχεται να προτείνουν τυχόν βελτιώσεις ή άλλες πρακτικές διδασκαλίας που ανταποκρίνονται περισσότερο στο μαθησιακό στυλ τους, τον προσωπικό ρυθμό μάθησης και τη μαθησιακή ετοιμότητάς τους.  **Ανάθεση εργασίας:** η διδάσκουσα ενημερώνει τους μαθητές και τις μαθήτριες για την εργασία που καλούνται να εκπονήσουν στο σπίτι. Πρόκειται για σχολιασμό παράλληλου κειμένου. Συγκεκριμένα, οι μαθητές και οι μαθήτριες θα εντοπίσουν ομοιότητες και διαφορές μεταξύ του αποσπάσματος του ρητορικού λόγου του Λυσία και ενός ποιήματος του ιαμβογράφου ποιητή Αρχίλοχου σχετικά με το κριτήριο αξιολόγησης της συμπεριφοράς και της αξιοσύνης του ατόμου σε ένα οργανωμένο κοινωνικό σύνολο. Η εργασία είναι αναρτημένη στον ιστότοπο e- class (ψηφιακό εργαλείο Εργασίες).  **Σκοπός- Προσδοκώμενα αποτελέσματα**  Η επιλογή των γενικών και ειδικών σκοπών βασίστηκε στις διαφοροποιημένες μαθησιακές ανάγκες και τη μαθησιακή ετοιμότητα των μαθητών. Επίσης, οι σκοποί της διδασκαλίας συμφωνούν με τη φιλοσοφία και το βασικό πλαίσιο αρχών της διδασκαλίας που διέπει το Αναλυτικό Πρόγραμμα Σπουδών. Συγκεκριμένα, αναμένεται μέσα από τη διδασκαλία οι μαθητές και οι μαθήτριες:  **Γενικοί Σκοποί**   * Να γνωρίσουν αξίες και αρχές του δημόσιο και ιδιωτικού βίου στη ζωή της αρχαίας δημοκρατικής Αθήνας. * Να διαμορφώσουν στάσεις υπεύθυνου δημοκράτη πολίτη. * Να εντοπίζουν τις γλωσσικές και υφολογικές επιλογές του ομιλητή που προσιδιάζουν στο γραμματειακό είδος του ρητορικού λόγου. * Να αξιολογούν την επικοινωνιακή πρόθεση του ομιλητή και τα μέσα πειθούς που μετέρχεται. * Να αντιληφθούν μέσα από τη λεξιλογική επεξεργασία του κειμένου την εξέλιξης της ελληνικής γλώσσας ω ζωντανού οργανισμού. * Να αναπτύξουν μεταγλωσσικές δεξιότητες μέσω συσχετισμού των γλωσσικών υποσυστημάτων της αρχαίας και νέας ελληνικής σε λεξιλογικές ασκήσεις .   **Ειδικοί Σκοποί**   * Να εντοπίσουν στο κείμενο το αξιολογικό κριτήριο του καλού πολίτη, που προτείνει ο Μαντίθεος στο ρητορικό λόγο του. * Να εκτιμήσουν τα ποιοτικά χαρακτηριστικά στη συμπεριφορά του δημοκράτη πολίτη. * Να ερμηνεύσουν το επικοινωνιακό αποτέλεσμα κειμενικών δεικτών του αποσπάσματος (σχήματα λόγου, ρηματικά πρόσωπα) στον αποδεικτικό λόγο του Μαντίθεου. * Να διακρίνουν στο αποδεικτικό λόγο του Μαντίθεου τις έντεχνες πίστεις (παθοποιία, ηθοποιία) και να σχολάζουν την αποδεικτική αξίας τους * Να συσχετίζουν σωστά λέξεις της αρχαίας ελληνικής με τις ετυμολογικά συγγενείς τους λέξεις στη νέα ελληνική. * Να σχηματίζουν ομόρριζες παράγωγες και σύνθετες λέξεις της νέας ελληνικής από τα θέματα ρηματικών και ονοματικών τύπων του πρωτότυπου κειμένου.   **Υλικοτεχνικά μέσα που χρησιμοποιούνται στο μάθημα:**   * Διαδραστικό βιβλίο του μαθήματος * Σχολικά βιβλία γραμματικής και συντακτικού της αρχαίας ελληνικής. * Λευκοπίνακας, χαρτί, στυλό. * Εικονοπροβολέας * Διαδραστικός Πίνακας * Υπολογιστής * Ιστότοπος e- class και ψηφιακά εργλαεία e-class (Eργασίες, Συνδέσεις Διαδικτύου) * [Ιστότοπος Πύλη για την Ελληνική Γλώσσα – Αρχαία Ελληνική Γλώσσα και Γραμματεία](https://www.greek-language.gr/greekLang/ancient_greek/tools/corpora/anthology/content.html?t=347&m=1) * Εργαλείο συγχρονισμού αρχείων Google Drive * Φύλλα Εργασίας σε έντυπη μορφή * Έντυπο υλικό με ερμηνευτικά σχόλια   **Μεθοδολογία διδασκαλίας**  Ο σχεδιασμός της διδασκαλίας ακολουθεί τις βασικές μεθοδολογικές αρχές του μαθήματος που προτείνονται από τα Αναλυτικά Προγράμματα Σπουδών και τις Οδηγίες Διδασκαλίας. Συγκεκριμένα, ακολουθείται η ερμηνευτική και η κειμενοκεντρική μέθοδος διδασκαλίας και εφαρμόζονται από τις προτεινόμενες μορφές διδασκαλίας ο καθοδηγούμενος διάλογος και η ομαδοσυνεργατική διδασκαλία. Η αποφυγή της διάλεξης, η χρήση ερωταποκρίσεων με στοχευμένες ερωτήσεις, η διενέργεια καθοδηγούμενου διαλόγου αφενός ενθαρρύνει τη συμμετοχή των μαθητών στην διδακτική πράξη αφετέρου διευκολύνει την κριτική προσέγγιση και κατάκτηση των νέων γνώσεων. Για την ενθάρρυνση της ενεργητικής συμμετοχής των μαθητών και μαθητριών στη διδακτική και μαθησιακή διαδικασία αξιοποιούνται νέες ψηφιακές τεχνολογίες και σύγχρονα ψηφιακά εργαλεία, όπως ο ιστότοπος και τα ψηφιακά εργαλεία της e-class, το εργαλείο συγχρονισμού αρχείων Google Drive. Επίσης, το ψηφιακό εργαλείο της Google Drive και η συμπλήρωση ψηφιακών ερωτηματολογίων εξασφαλίζει τη δυνατότητα άμεσης ανατροφοδότησης της προσπάθειας των μαθητών συμβάλλοντας στην ανάπτυξη των μεταγνωστικών δεξιοτήτων τους.  Δεδομένης της ετερογένειας της τάξης των μαθητών ως προς τον βαθμό της μαθησιακής ετοιμότητάς τους αλλά λόγω εκδήλωσης ιδιαίτερων μαθησιακών αναγκών σε μαθητές η διδασκαλία βασίστηκε σε αρχές της διαφοροποιημένης διδασκαλίας. Αξιοποιούνται στη διδακτική πράξη δραστηριότητες διαβαθμισμένης δυσκολίας που ανταποκρίνονται σε διαφορετικά μαθησιακά επίπεδα των μαθητών, ώστε να εξασφαλίζεται η συμμετοχή όλων των μαθητών στη διδακτική διαδικασία. Το ψηφιακό περιβάλλον μάθησης με το εποπτικό υλικό αλλά και η δυνατότητα άμεσης παρέμβασης των μαθητών στο ψηφιακό υλικό μέσω του διαδραστικού πίνακα ενθαρρύνει την ενεργητική συμμετοχή των μαθητών με ιδιαίτερες μαθησιακές ανάγκες, συμβάλλει στην ανάπτυξη των ψυχοκινητικών δεξιοτήτων τους, στην αποφόρτιση της έντασης και του άγχους από την προσπάθεια μάθησης. Η εφαρμογή της ομαδοσυνεργατικής μεθόδου διδασκαλίας και η δημιουργία ετερογενών ομάδων παράλληλα με την υποστήριξη της εκπαιδευτικού εξασφαλίζει την παροχή μαθησιακής υποστήριξης σε μαθητές με ιδιαίτερες μαθησιακές ανάγκες από συμμαθητές με υψηλότερο βαθμό μαθησιακής ετοιμότητας. Παράλληλα, ενδυναμώνει τις διαπροσωπικές σχέσεις των μαθητών και συμβάλλει στην ανάπτυξη των κοινωνικών δεξιοτήτων τους. |
| **Συμπληρωματικά Στοιχεία**  Η διαδικασία του αναστοχασμού μετά την ολοκλήρωση της διδασκαλίας παρέχει πολύτιμη ανατροφοδότηση στη διδάσκουσα, ώστε να αξιολογήσει την αποτελεσματικότητα των μεθόδων διδασκαλίας της, να αναθεωρήσει παραδοχές της για τις τυχόν βέλτιστες εκπαιδευτικές πρακτικές, να βελτιώσει το εκπαιδευτικό και παιδαγωγικό έργο της. Επίσης, η συμμετοχή των μαθητών στο στάδιο του αναστοχασμοὐ και στην αποτίμηση της αποτελεσματικότητας της διδασκαλίας ενθαρρύνει την προσωπική έκφραση των μαθητών και διευκολύνει τη συνεργασία τους με την εκπαιδευτικό. |

**3.ΣΤΟΙΧΕΙΑ 2ης ΔΙΔΑΣΚΑΛΙΑΣ**

|  |  |  |  |
| --- | --- | --- | --- |
| **ΣΧΟΛΙΚΗ ΜΟΝΑΔΑ** | ΗΜΕΡΗΣΙΟ ΓΕΛ ΠΑΛΑΙΟΧΩΡΑΣ | **ΥΠΟΣΤΗΡΙΚΤΙΚΗ ΥΠΗΡΕΣΙΑ ή**  **ΔΟΜΗ** |  |
| **ΗΜΕΡΑ** | 20/ 03/ 2025 | **ΗΜΕΡΑ** |  |
| **ΩΡΑ** | 2η | **ΩΡΑ** |  |
| **ΤΑΞΗ / ΤΜΗΜΑ** | Β1 | **ΧΩΡΟΣ** |  |
| **ΜΑΘΗΜΑ** | ΙΣΤΟΡΙΑ | **ΑΝΤΙΚΕΙΜΕΝΟ**  **ΠΡΟΓΡΑΜΜΑΤΟΣ** |  |
|  |  | **ΑΝΤΙΚΕΙΜΕΝΟ**  **ΜΕΛΕΤΗΣ**  **ΠΕΡΙΠΤΩΣΗΣ** |  |

|  |
| --- |
| ΙΔΙΑΙΤΕΡΗ ΕΣΤΙΑΣΗ  Προγραμματισμός διδασκαλίας με τίτλο: Oι ανακαλύψεις   * Οι Ευρωπαίοι ανακαλύπτουν τον κόσμο * Συνθήκες και κίνητρα των Ανακαλύψεων - Οι αποικιακές αυτοκρατορίες της Πορτογαλίας και της Ισπανίας * Διάρκεια Διδασκαλίας (45 λεπτά)   Η παρούσα διδασκαλία στοχεύει στον εμπλουτισμό των κεκτημένων ιστορικών γνώσεων των μαθητών/ τριων για τις Ανακαλύψεις με νέες ιστορικές πληροφορίες προκειμένου να έχουν επαρκή και σφαιρική γνώση του ιστορικού γεγονότος και να μπορούν να κατανοούν την ιστορική συνέχεια του ιστορικού φαινομένου. Συγκεκριμένα οι μαθητές και οι μαθήτριες θα κατακτήσουν νέες ιστορικές γνώσεις που αφορούν στις συνθήκες που ευνόησαν τα υπερπόντια ταξίδια των Ευρωπαίων θαλασσοπόρων, τα αίτια και τα κίνητρα των εξερευνήσεων και τη δημιουργία δύο μεγάλων αποικιακών αυτοκρατοριών, της Πορτογαλίας και της Ισπανίας.  Αφόρμηση: με τις κατευθυνόμενες ερωτήσεις της διδάσκουσας οι μαθητές και οι μαθήτριες ανακαλούν πρότερες γνώσεις σχετικά με την πορεία των εξερευνητικών υπερπόντιων ταξιδιών των Ευρωπαίων και τα ιστορικά πρόσωπα (τους μεγάλους θαλασσοπόρους) που πρωταγωνίστησαν στις Ανακαλύψεις. Ζητά στη συνέχεια από τους μαθητές να λάβουν υπόψη τους την ιστορική εποχή των Ανακαλύψεων και να διατυπώσουν προσωπικές υποθέσεις για τις συνθήκες που ευνόησαν τις εξερευνήσεις, τα αίτια και τα κίνητρα των υπερπόντιων ταξιδιών. Δεδομένης της σπειροειδούς διάταξης της ύλης του μαθήματος στις διαφορετικές βαθμίδες της εκπαίδευσης (Δημοτικό, Γυμνάσιο, Λύκειο). οι μαθητές και οι μαθήτριες δύναται να ανακαλέσουν σχετικές ιστορικές γνώσεις που κατέκτησαν σε προηγούμενες σχολικές τάξεις. Η εκπαιδευτικός ενημερώνει αδρομερώς τους μαθητές για τη στοχοθεσία και τα στάδια της διδασκαλίας.  Η διδάσκουσα χωρίζει την τάξη σε πέντε (5) ετερογενείς ομάδες μαθητών/ τριών και τους αναθέτει την πρώτη ομαδική δραστηριότητα. Μοιράζει στους μαθητές σε έντυπη μορφή φύλλο εργασίας και συγχρόνως προβάλλει στον διαδραστικό πίνακα τον Παγκόσμιο Χάρτη στον οποίο οι εκπρόσωποι των ομάδων με διαφορετικά χρώματα θα σχεδιάσουν την πορεία των μεγάλων Ευρωπαίων θαλασσοπόρων στα υπερπόντια εξερευνητικά τους ταξίδια. Το ψηφιακό αρχείο της δραστηριότητας είναι αναρτημένο στον ιστότοπο e-class (ψηφιακό εργαλείο Εργασίες). Νωρίτερα τα μέλη των ομάδων συνεργάζονται για τη συγκέντρωση των σχετικών πληροφοριών (εθνικότητα θαλασσοπόρου, βασιλικός χορηγός, πορεία και σκοπός υπερπόντιου ταξιδιού). Ακολουθεί η διαγραμματική παρουσίαση των συνθηκών που ευνόησαν τις εξερευνήσεις και τις Ανακαλύψεις των Νέων Χωρών από τους Ευρωπαίους τον 15ο και τον 16ο αιώνα. Η διδάσκουσα αναθέτει μια νέα ομαδική εργασία στους μαθητές και τις μαθήτριες. Ζητά από τους μαθητές να απαντήσουν, βάσει των χρονολογικών περιόδων / σταθμών μιας ιστοριογραμμής, σε ένα ερωτηματολόγιο – κουίζ με θέμα τις συνθήκες που ευνόησαν την εξόρμηση και τις εξερευνήσεις των μεγάλων Ευρωπαίων θαλασσοπόρων. Το ερωτηματολόγιο – κουίζ είναι ψηφιακό (Google Drive), διανέμεται όμως στους μαθητές και σε έντυπη μορφή. Το ψηφιακό ερωτηματολόγιο – κουίζ αναρτάται ως αρχείο της Google Drive στον ιστότοπο e- class. (ψηφιακό εργαλείο Συνδέσεις Διαδικτύου). Οι μαθητές έχουν άμεση ανατροφοδότηση στις απαντήσεις τους. Επίσης, βλέπουν σχολιασμένη τη σωστή αλλά και την τυχόν λανθασμένη απάντησή τους. Η εκπαιδευτικός κατά τη διάρκεια προβολής της Παρουσίασης υποβάλλει στοχευμένες ερωτήσεις στους μαθητές και ενθαρρύνει τις ερωταποκρίσεις των μαθητών. Ο καθοδηγούμενος διάλογος διεγείρει το ενδιαφέρον των μαθητών, ενθαρρύνει την κριτική προσέγγιση της ιστορικής γνώσης. Στη συνέχεια οι μαθητές και οι μαθήτριες καλούνται να αξιοποιήσουν ιστορικές πληροφορίες από το σχολικό εγχειρίδιο και το έντυπο υποστηρικτικό υλικό με σημειώσεις της Παρουσίασης (Power Point) και να σχολιάσουν τον παγκόσμιο Χάρτη με χωρισμένη την παγκόσμια κοινότητα σε δύο σφαίρες επιρροής, τις αποικιακές ηγεμονίες των Πορτογάλων και των Ισπανών (Χάρτης της Τορντεζίλας). Οι μαθητές / τριες αντιλαμβάνονται ότι ο χάρτης αναπαριστά τον κόσμο, όπως διαμορφώθηκε μετά την υπογραφή της Συνθήκης της Τορντεζίλας (1494).  Σημαντική κρίνεται η άσκηση των μαθητών στην κριτική ανάγνωση ιστορικών πηγών και στην παραγωγή προφορικού και γραπτού ιστορικού λόγου. Τα ιστορικά κείμενα δεν είναι ουδέτερα. Είναι φορείς ιδεολογίας και έχουν φανερά αλλά και λανθάνοντα νοήματα. Επομένως, είναι αναγκαίο να αναπτύξουν οι μαθητές κριτικό ιστορικό γραμματισμό, δηλαδή να αξιολογήσουν, να ανακαλύψουν λανθάνοντα μηνύματα, να ελέγξουν την ιστορική αλήθεια, να διατυπώσουν κρίσεις, να προτείνουν ερμηνείες. Εξίσου, σημαντική είναι και η ενεργητική συμμετοχή των μαθητών στη συνδιαμόρφωση του ιστορικού υλικού μελέτης. Στο πλαίσιο αυτό η διδάσκουσα ζητά από τις ομάδες των μαθητών να προχωρήσουν στην κριτική ανάγνωση της ιστορικής πηγής του σχολικού βιβλίου «Οι στόχοι του Ερρίκου του Θαλασσοπόρου» *(Comes Eanes de Azurara,*Χρονικά της Γουϊνέας, 1543). Το κείμενο της ιστορικής πηγής δίνεται στους μαθητές σε ένα έντυπο Φύλλο Εργασίας μαζί με κριτήρια υπό τη μορφή ερευνητικών ερωτημάτων που καθοδηγούν την ανάγνωση και υποστηρίζουν την επεξεργασία της ιστορικής πηγής. Το Φύλλο Εργασίας αναρτάται και στον ιστότοπο e-class ως δεύτερη εργασία των μαθητών (ψηφιακό εργαλείο e-class: Eργασία). Οι μαθητές επεξεργάζονται με τις ομάδες τους σιωπηλά την πηγή και στη συνέχεια σχολιάζουν και αξιολογούν τις πληροφορίες της πηγής με την υποστήριξη και την καθοδήγηση της διδάσκουσας. Η εκπαιδευτικός προτρέπει τους μαθητές να λάβουν υπόψη τους κατά τον σχολιασμό της ιστορικής πηγής τους όρους και τα αποτελέσματα της συνθήκης της Τορντεζίλας. Η εκπαιδευτικός αναγράφει στον πίνακα τα βασικά σημεία της ερμηνείας και των σχολίων των μαθητών.  Ανάθεση εργασίας κατ’ οίκον: Καλείστε να υλοποιήσετε ατομικά ή ομαδικά μια διερευνητική εργασία με θέμα: «Μνημείο Ανακαλύψεων: τα κίνητρα και οι προσδοκίες των μεγάλων Θαλασσοπόρων». Αρχικά, να συγκεντρώσετε πληροφορίες για τον χρόνο και τον τόπο φιλοτέχνησης του μνημείου, το θέμα του μνημείου, την ταυτότητα του δημιουργού του. Να περιγράψετε το μνημείο και να εστιάσετε στα συναισθήματα που σας προκαλούν αλλά και τα συμπεράσματα στα οποία καταλήξατε σχετικά με τα κίνητρα και τις προσδοκίες των μεγάλων Θαλασσοπόρων. Να λάβετε υπόψη σας κατά την επεξεργασία της ιστορικής πηγής τις γραμμές, τον προσανατολισμό και την προοπτική του μνημείου, την ταυτότητα και την ιδιότητα των ιστορικών προσώπων, τα εξωγλωσσικά στοιχεία εικόνας (εκφράσεις των προσώπων), τις υποδηλώσεις και τους συμβολισμούς των αντικειμένων που φέρουν μαζί τους.  Αναστοχασμός: οι μαθητές και οι μαθήτριες σχολιάζουν τον βαθμό ικανοποίησης τους από τη διδασκαλία, τις τυχόν δυσκολίες που αντιμετώπισαν. Μπορεί ενδεχομένως να συζητήσουν με την εκπαιδευτικό άλλες πρακτικές διδασκαλίας που ανταποκρίνονται περισσότερο στις μαθησιακές ανάγκες και προσδοκίες τους.  Σκοπός- Προσδοκώμενα αποτελέσματα  Γενικοί Σκοποί   * Να τοποθετούν τα ιστορικά γεγονότα στην ιστορική τους συνέχεια και να τα συνδέουν με τα ιστορικά πρόσωπα που πρωταγωνίστησαν σε αυτά. * Να συνδέουν τα ιστορικά γεγονότα με το συγκείμενό τους, το χωροχρονικό πλαίσιο τους και τις ιστορικές συνθήκες της εποχής τους. * Να προσεγγίζουν κριτικά τις ιστορικές γνώσεις και να διακρίνουν τα πραγματικά αίτια από τις αφορμές για την εκδήλωση ιστορικών γεγονότων. * Να επεξεργάζονται κριτικά τις ιστορικές πηγές και να ερμηνεύουν σωστά τα προσωπικά κίνητρα δράσης των ιστορικών προσώπων. * Να αναπτύξουν κριτικό ιστορικό γραμματισμό , ώστε να αναγνωρίζουν και να αξιολογούν διαφορετικές οπτικές και ερμηνείες σε συγκεκριμένα ιστορικά γεγονότα όπως αυτές δίνονται σε ιστορικές πηγές. * Να διατυπώνουν συγκροτημένο προφορικό και γραπτό ιστορικό λόγο παραθέτοντας επιχειρήματα τα οποία θα στηρίζονται σε ιστορικά τεκμήρια. * Να εξοικειωθούν με πρακτικές της διερευνητικής μάθησης και να εκπονούν ερευνητικές εργασίας αντλώντας με ασφάλεια πληροφορίες από ψηφιακούς ιστότοπους. * Να αναπτύξουν κριτικό οπτικό γραμματισμό, ώστε να ερμηνεύουν σωστά τις ιστορικές πληροφορίες που αντλούν από παραστατικές / οπτικές ιστορικές πηγές.   **Ειδικοί Σκοποί**   * Να τοποθετούν σε χρονική σειρά τα βασικά ιστορικά γεγονότα που συνδέονται με τις Ανακαλύψεις όπως τα εξερευνητικά ταξίδια, η συνθήκη της Τορντεζίλας και η δημιουργία των αποικιακών αυτοκρατοριών από την Πορτογαλία και την Ισπανία. * Να συνδέουν τις Ανακαλύψεις με τους μεγάλους Θαλασσοπόρους που πρωταγωνίστησαν σε αυτές. * Να προσδιορίσουν τις ιστορικές συνθήκες που ευνόησαν τις εξερευνήσεις και την ανακάλυψη των Νέων Χωρών από τους Ευρωπαίους. * Να εμβαθύνουν στα αίτια και στα κίνητρα που ώθησαν τις ευρωπαϊκές χώρες στην ανακάλυψη των Νέων Χωρών. * Να εξηγούν το γεγονός ότι οι Πορτογάλοι και οι Ισπανοί ακολούθησαν διαφορετικές κατευθύνσεις για την ανακάλυψη της Ασίας. * Να επεξεργαστούν κριτικά τη δευτερογενή ιστορική πηγή του σχολικού εγχειριδίου «Οι στόχοι του Ερρίκου του Θαλασσοπόρου»  *(Comes Eanes de Azurara,*Χρονικά της Γουϊνέας, 1543) και να εντοπίσουν τα κίνητρα δράσης του θαλασσοπόρου. * Να εντοπίζουν και να σχολιάζουν με ευστοχία ιστορικές πληροφορίες από παραστατικές/ οπτικές πηγές όπως χάρτες, εικόνες, φωτογραφικό υλικό και ιστοριογραμμή.   Υλικοτεχνικά μέσα που χρησιμοποιούνται στο μάθημα:   * Διαδραστικό σχολικό βιβλίο * Διαδίκτυο * Ψηφιακή εκπαιδευτική πλατφόρμα e-class * Παρουσίαση Power Point * Διαδραστικός Πίνακας * Βιντεοπροβολέας * Ψηφιακό εποπτικό υλικό (χάρτες, εικόνες, ιστοριογραμμή, πολυτροπικά κείμενα) * Εργαλείο συγχρονισμού αρχείων Google Drive * Έντυπο υλικό με γραπτή ιστορική πηγή * Φύλλα εργασίας σε ψηφιακή και έντυπη μορφή * Χαρτί, στυλό, μαρκαδόροι * Έντυπο υλικό με σημειώσεις για τη διδακτική ενότητα   **Μεθοδολογία διδασκαλίας:** Ο σχεδιασμός της διδασκαλίας ακολουθεί τις βασικές μεθοδολογικές αρχές του μαθήματος που προτείνονται από τα Αναλυτικά Προγράμματα Σπουδών και τις Οδηγίες Διδασκαλίας. Επίσης, κατά την επιλογή των μορφών διδασκαλίας ελήφθησαν υπόψη οι ιδιαίτερες μαθησιακές ανάγκες των μαθητών, καθώς και ο βαθμός της μαθησιακής τους ετοιμότητας. Συγκεκριμένα, για την υλοποίηση των διδακτικών στόχων της διδασκαλίας και για τη διευκόλυνση ανάπτυξης του κριτικού ιστορικού γραμματισμού των μαθητών και μαθητριών προγραμματίστηκε η εφαρμογή στη διδακτική πράξη διαφορετικών μεθόδων διδασκαλίας όπως: 1) η διάλεξη / ιστορική αφήγηση εμπλουτισμένη με ποικίλο ψηφιακό εποπτικό υλικό (εικόνες, ιστοριογραμμή, χάρτες) το οποίο οπτικοποιεί την ιστορική γνώση και την καθιστά πιο παραστατική και ελκυστική για τους μαθητές και διεγείρει το μαθησιακό ενδιαφέρον τους, 2) ο καθοδηγούμενος διάλογος με την υποβολή στοχευμένων ερωτήσεων από τη διδάσκουσα, που διασκεδάζει τον κίνδυνο της παθητικής πρόσκτησης ιστορικών γνώσεων, ενθαρρύνει την ενεργητική συμμετοχή των μαθητών και εξασφαλίζει τις προϋποθέσεις κριτικής προσέγγισης της νέας γνώσης, 3) η ομαδοσυνεργατική μάθηση με τον χωρισμό των μαθητών και των μαθητριών σε ετερογενείς ομάδες και την από κοινού εκπόνηση των δραστηριοτήτων, η οποία ενθαρρύνει την ενεργητική συμμετοχή των μαθητών στη μαθησιακή διαδικασία, διευκολύνει την κριτική και σφαιρική προσέγγιση της ιστορικής γνώσης και τον αξιολογικό έλεγχο διαφορετικών ερμηνειών της. Επίσης, συμβάλλει και στην ανάπτυξη των κοινωνικών δεξιοτήτων, 4) η διερευνητική μάθηση με την ανάθεση στους μαθητές ερευνητικής εργασίας κατ’ οίκον. Στόχος της συγκεκριμένης μεθόδου διδασκαλίας είναι η ενθάρρυνση του κριτικού ελέγχου των πληροφοριών από ηλεκτρονικές πηγές και του κριτικού σχολιασμού παραστατικής/ οπτικής πηγής. Η διερευνητική μέθοδος πέρα από την ανάπτυξη του κριτικού γλωσσικού και οπτικού γραμματισμού βοηθά τους μαθητές να διαμορφώσουν στάσεις ιστορικά εγγράμματου πολίτη, ο οποίος αναζητά έγκυρες και αξιόπιστες πηγές ιστορικής, γνώσης, αξιολογεί κριτικά τις ιστορικές πληροφορίες, συνθέτει και επικοινωνεί με ακρίβεια ιστορικές γνώσεις.  Στη διδασκαλία εφαρμόστηκαν επίσης αρχές της διαφοροποιημένης διδασκαλίας δεδομένων των ιδιαίτερων μαθησιακών δυσκολιών μαθητών, του διαφορετικού βαθμού της μαθησιακής ετοιμότητας των μαθητών της τάξης αλλά και της παρουσίας μαθητών με μεταναστευτικό υπόβαθρο που εμφανίζουν δυσκολίες στην κατανόηση του ακαδημαϊκού λόγου των ιστορικών πηγών. Συγκεκριμένα, αξιοποιήθηκε στη διδασκαλία ποικίλο ψηφιακό εποπτικό υλικό και παραστατικές ιστορικές πηγές που άρουν τις τυχόν λεξιλογικές και σημασιολογικές δυσκολίες του ακαδημαϊκού λόγου του σχολικού εγχειριδίου και των γραπτών ιστορικών πηγών, διευκολύνουν την κατανόηση της ιστορικής γνώσης από μαθητές με μαθησιακές δυσκολίες ενθαρρύνοντας την ενεργητική συμμετοχή τους στη διδακτική διαδικασία. Επίσης, ο σχεδιασμός δραστηριοτήτων και ασκήσεων διαβαθμισμένης δυσκολίας, η δημιουργία ετερογενών ομάδων μαθητών και η εξασφάλιση της μαθησιακής υποστήριξης των μαθητών με μαθησιακές δυσκολίες από συμμαθητές με υψηλότερο βαθμό μαθησιακής ετοιμότητας, παράλληλα με τον εμψυχωτικό και υποστηρικτικό ρόλο της διδάσκουσας, εξασφαλίζουν τις προϋποθέσεις ισότιμης συμμετοχής όλων των μαθητών στη μαθησιακή διαδικασία. |
| **ΣΥΜΠΛΗΡΩΜΑΤΙΚΑ ΣΤΟΙΧΕΙΑ**  Στην προηγούμενη διδακτική ενότητα οι μαθητές και οι μαθήτριες γνώρισαν τους μεγάλους θαλασσοπόρους που υπηρέτησαν στις αυλές των βασιλέων της Πορτογαλίας και της Ισπανίας με την οικονομική υποστήριξη των οποίων οργάνωσαν και υλοποίησαν υπερπόντια ταξίδια, εξερεύνησαν νέους θαλάσσιους δρόμους, ανακάλυψαν τις Νέες Χώρες. Όπως προβλέπεται και από τις Οδηγίες Διδασκαλίας Ιστορίας Γενικού Λυκείου για το σχολικό έτος 2024-2025, η παρούσα διδασκαλία στόχευσε στον εμπλουτισμό της παρεχόμενων ιστορικών γνώσεων της διδακτικής ενότητας του σχολικού βιβλίου με νέες ιστορικές πληροφορίες που αφορούν στις συνθήκες και στα κίνητρα των Ανακαλύψεων και στη διευθέτηση ελέγχου των Νέων Χωρών από την Πορτογαλία και την Ισπανία με την υπογραφή της συνθήκης της Τορντεζίλας (1494). Στόχοι της διδασκαλίας είναι να καλύψει ενδεχόμενα κενά ιστορικής γνώσης των μαθητών και να βοηθήσει τους μαθητές αφενός να προσεγγίσουν σφαιρικά και με κριτικό τρόπο το εξεταζόμενο ιστορικό γεγονός αφετέρου να κατανοήσουν την ιστορική συνέχεια αναπτύσσοντας κριτικό (ιστορικό) γραμματισμό. |

|  |
| --- |
| **ΛΟΙΠΑ ΘΕΜΑΤΑ** |

Το παρόν συντάσσεται εις τριπλούν και υπογράφεται ως ακολούθως:

Η ΑΞΙΟΛΟΓΗΤΡΙΑ Η ΑΞΙΟΛΟΓΟΥΜΕΝΗ